**ДО**

**ОБЩИНСКИ СЪВЕТ**

**ГР. ЕЛХОВО**

**Д О К Л А Д Н А З А П И С К А**

**от Петър Андреев Киров-кмет на община Елхово**

**ОТНОСНО:** Удължаване срока за подаване на заявления за участие за конкурса за възлагане на управлението на МБАЛ “Св. Иван Рилски” ЕООД, насрочен с Решение №147/15/10 на ОбС-Елхово и промяна на Устава на МБАЛ “Св. Иван Рилски” ЕООД

**УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ**,

На свое заседание проведено на 25 февруари 2021г., със свое Решение №147/15/10, ОбС-Елхово насрочи провеждането на конкурс за възлагане на управлението на МБАЛ “Св.Иван Рилски” ЕООД и определи: условията на конкурса; минималните и специфичните изисквания за заемане на длъжността, необходимите документи, мястото и сроковете за подаването им, съгласно Приложение №1. Съгласно определения от Общински съвет ред за провеждане на конкурса, бе даден 30-дневен срок на участниците от публикуването на обявата за конкурса за подаване на заявления за участие. В определения срок в канцеларията на Общински съвет-Елхово няма постъпили заявления за участие.

Правната уредба на управлението и контролът на лечебните заведения се съдържа в Закона за лечебните заведения (обн.ДВ, бр.62 от 09.07.1999г., последно изм. и доп. ДВ.бр.11 от 9.02.2021г.**)** (ЗЛЗ), Закон за публичните предприятия (Обн. ДВ. бр.79 от 8 октомври 2019г., последно, изм. и доп. ДВ. бр.96 от 10 ноември 2020г.)(ЗПП), Правилник за прилагане на закона за публичните предприятия (обн. ДВ. бр.40 от 5 май 2020г.) и Наредба №4 за реда и условията за упражняване правата на Община Елхово в търговски дружества с общинско участие в капитала, в граждански дружества и за сключването на договори за съвместна дейност.

Съгласно чл.10, ал.1, т.14 от Наредба №4 на ОбС-Елхово, Общинският съвет, в качеството си на едноличен собственик на капитала в търговски дружества с общинско имущество с ограничена отговорност, упражнява правомощията на общо събрание по смисъла на Търговският закон и има право да избира управителя, да определя възнаграждението му и да го освобождава от отговорност. Съгласно чл.22, ал.2 от Наредба №4, отново Общински съвет е органа, който определя реда и правилата за провеждане на конкурса. Следователно в правомощията на едноличния собственик на капитала е при необходимост, каквато действително съществува към настоящия момент, с цел осигуряване на незабавна защита на интересите на дружеството и ефективно и пълноценно продължаване на досегашната му дейност, за да се осигури животът или здравето на гражданите, особено в условията на извънредна епидемична обстановка, чрез осигуряване на непрекъснатост в управлението и представителството на дружеството е да удължи срока за продаване на документи за участие в конкурса за възлагане на управлението.

Съгласно чл.10, ал.1, т.2 от Наредба №4, Общински съвет е и органът, който изменя и допълва учредителния акт или устава на дружеството. Тъй като Устава на МБАЛ “Св.Иван Рилски” ЕООД не е променян, нито допълван от времето на създаването на дружеството със заповед № РД-20-19 от 20.07.2000г. на МЗ, а междувременно както Закона за лечебните заведения, така и Търговския закон и подзаконовите нормативни актове, действащи в тази материя са изменяни и допълвани многократно, предлагам ОбС-Елхово да вземе решение за изменение и допълнение на устава на дружеството, както следва:

1. Чл.8, ал.1 се изменя и допълва така:

„Едноличния собственик на капитала избира Управител на Дружеството за срок от три години след провеждане на конкурс, съгласно действащото българско законодателство. Едноличния собственик на капитала, може да избира й прокурист на дружеството. Дружеството се управлява и представлява от управителя и от прокуриста заедно и поотделно. При липса на вписан в Търговския регистър и регистъра на юридическите лица с нестопанска цел управител или прокурист, дружеството се управлява и представлява еднолично от вписания управител, съответно прокурист. Имената и нотариално заверените подписи на управителя и прокуриста се вписват в Търговския регистър и регистъра на юридическите лица с нестопанска цел към Агенция по вписванията.“

1. Чл.8, ал.3 се изменя и допълва така:

„Не може да бъде управител лице, което работи по служебно или по трудово правоотношение, освен като преподавател във висше училище и/или като лекар или лекар по дентална медицина в лечебно заведение по смисъла на Закона за лечебните заведения.

1. Чл.8, ал.4 се отменя.
2. Чл.9 се отменя и се създава нов чл.9 със следното съдържание:

„Чл.9 (1) Договорът за управление и контрол на управител на търговското дружество се прекратява предсрочно при:

1. смърт;

2. подаване на молба за освобождаване;

3. обективна невъзможност да изпълнява задълженията си за повече от 6 месеца;

4. осъждане за извършено умишлено престъпление от общ характер;

5. несъвместимост с изискванията по чл.20 от Закона за публичните предприятия;

6. тежко нарушение или системно неизпълнение на служебните задължения;

7. влизане в сила на акт, с който е установен конфликт на интереси по Закона за противодействие на корупцията и за отнемане на незаконно придобитото имущество.

(2) Освен в случаите по ал.1, договорът може да се прекрати предсрочно с решение на Общински съвет, поради неизпълнение на заложените показатели в одобрената бизнес програма, при лоши финансови резултати на дружеството.

(3) Освен на основанията, посочени в ал.2, договорът за управление може да бъде прекратен предсрочно с решение на общински съвет и при следните предпоставки:

1. При настъпване на трайни негативни стопански последици за дружеството в резултат на действията или бездействието на управителя, както и за действия срещу интересите на общината;

2. При извършено от управителя престъпление с влязла в сила присъда;

3. При действия на управителя, извън предоставените му с договора за управление правомощия;

4. При системно нарушаване на нормативните разпоредби;

5. При действия на управителя, насочени срещу дадени му законосъобразни разпореждания на едноличния собственик на капитала;

6. При даване от управителя на невярна информация за състоянието на дружеството пред едноличния собственик на капитала.“

1. Чл.11, ал.2 се отменя и се създава нова ал.2 със следното съдържание:

„Чл.11(2) Управителят на едноличното търговско дружество има следните права и задължения:

1. да управлява оперативно дружеството и неговото имущество в съответствие с действащите нормативни актове;

2. да представлява дружеството пред собственика на капитала, държавни, съдебни, банкови и финансови институции, пред други юридически и физически лица, както и пред легитимни синдикални организации и да упълномощава с тези права длъжностни лица от дружеството;

3. да сключва, изменя, прекратява трудовите договори: налага дисциплинарни наказания; стимулира, санкционира и командирова персонала на дружеството при спазване на действащата нормативна уредба;

4. да ползва всички права за командироване в страната за сметка на средствата на дружеството в съответствие с действащата нормативна уредба;

5. да разработи, организира изпълнението на бизнес-програма за развитие на дружеството за периода на действие на договора му за управление;

6. да разработва и представя всякакъв вид информация и документация, свързани с дейността на дружеството по искане на кмета на Общината, упълномощени от него лица и общински съветници;

7. да създава условия за социално развитие на колектива в дружеството и за подобряване условията на труд;

8. да сключва договори за наем, за възлагане на проектиране и строителство, както и в други случаи, когато с решение на общинския съвет му е предоставеното това право;

9. да отговаря за прилагане и спазване изискванията, регламентирани със закона за финансово управление и контрол в публичния сектор.

10. да изработи политика за оповестяване на информацията при условията на чл.63, ал.1 от ППЗПП.

11. да оповестява тримесечните и годишни финансови отчети на предприятието при условията на чл.61 от ППЗПП.

1. Чл.12, ал.1 се допълва така:

„ създава нова буква „д“: назначаване и освобождаване на прокурист на дружеството и определяне на възнаграждението му“.

С оглед на гореизложеното, предлагам на ОбС-Елхово да вземе следните:

**РЕШЕНИЯ:**

I. На основание чл.21, ал.1, т.9 от ЗМСМА, чл.63, ал.3 от Закона за лечебните заведения, чл.21, ал.1 от ЗПП и чл.22, ал.1 и ал.2 от Наредба №4 за реда и условията за упражняване правата на Община Елхово в търговски дружества с общинско участие в капитала, в граждански дружества и за сключването на договори за съвместна дейност, Общински съвет-Елхово взема решение за удължаване срока за подаване на заявления за участие за конкурса за възлагане управлението на МБАЛ “Св.Иван Рилски”ЕООД гр.Елхово, насрочен с Решение №147/15/10 на ОбС-Елхово с ……………….дни от публикацията на обявление в средствата за масова информация и на официалния сайт на Община Елхово.

II. На основание чл.21, ал.1, т.23 от ЗМСМА, чл.10, ал.1, т.2 от от Наредба №4 за реда и условията за упражняване правата на Община Елхово в търговски дружества с общинско участие в капитала, в граждански дружества и за сключването на договори за съвместна дейност, чл. 137, ал.1, т.1 от Търговския закон, Общински съвет-Елхово изменя и допълва устава на дружеството, както следва:

1. Чл.8, ал.1 се изменя и допълва така:

„Едноличния собственик на капитала избира Управител на Дружеството за срок от три години след провеждане на конкурс, съгласно действащото българско законодателство. Едноличния собственик на капитала, може да избира й прокурист на дружеството. Дружеството се управлява и представлява от управителя и от прокуриста заедно и поотделно. При липса на вписан в Търговския регистър и регистъра на юридическите лица с нестопанска цел управител или прокурист, дружеството се управлява и представлява еднолично от вписания управител, съответно прокурист. Имената и нотариално заверените подписи на управителя и прокуриста се вписват в Търговския регистър и регистъра на юридическите лица с нестопанска цел към Агенция по вписванията.“

2.Чл.8, ал.3 се изменя и допълва така:

„Не може да бъде управител лице, което работи по служебно или по трудово правоотношение, освен като преподавател във висше училище и/или като лекар или лекар по дентална медицина в лечебно заведение по смисъла на Закона за лечебните заведения.

3.Чл.8, ал.4 се отменя.

4.Чл.9 се отменя и се създава нов чл.9 със следното съдържание:

„Чл.9 (1)Договорът за управление и контрол на управител на търговското дружество се прекратява предсрочно при:

1. смърт;

2. подаване на молба за освобождаване;

3. обективна невъзможност да изпълнява задълженията си за повече от 6 месеца;

4. осъждане за извършено умишлено престъпление от общ характер;

5. несъвместимост с изискванията по чл.20 от Закона за публичните предприятия;

6. тежко нарушение или системно неизпълнение на служебните задължения;

7. влизане в сила на акт, с който е установен конфликт на интереси по Закона за противодействие на корупцията и за отнемане на незаконно придобитото имущество.

(2) Освен в случаите по ал.1, договорът може да се прекрати предсрочно с решение на Общински съвет, поради неизпълнение на заложените показатели в одобрената бизнес програма, при лоши финансови резултати на дружеството.

(3) Освен на основанията, посочени в ал.2, договорът за управление може да бъде прекратен предсрочно с решение на общински съвет и при следните предпоставки:

1. При настъпване на трайни негативни стопански последици за дружеството в резултат на действията или бездействието на управителя, както и за действия срещу интересите на общината;

2. При извършено от управителя престъпление с влязла в сила присъда;

3. При действия на управителя, извън предоставените му с договора за управление правомощия;

4. При системно нарушаване на нормативните разпоредби;

5. При действия на управителя, насочени срещу дадени му законосъобразни разпореждания на едноличния собственик на капитала;

6. При даване от управителя на невярна информация за състоянието на дружеството пред едноличния собственик на капитала.“

5.Чл.11, ал.2 се отменя и се създава нова ал.2 със следното съдържание:

„Чл.11(2) Управителят на едноличното търговско дружество има следните права и задължения:

1. да управлява оперативно дружеството и неговото имущество в съответствие с действащите нормативни актове;

2. да представлява дружеството пред собственика на капитала, държавни, съдебни, банкови и финансови институции, пред други юридически и физически лица, както и пред легитимни синдикални организации и да упълномощава с тези права длъжностни лица от дружеството;

3. да сключва, изменя, прекратява трудовите договори: налага дисциплинарни наказания; стимулира, санкционира и командирова персонала на дружеството при спазване на действащата нормативна уредба;

4. да ползва всички права за командироване в страната за сметка на средствата на дружеството в съответствие с действащата нормативна уредба;

5. да разработи, организира изпълнението на бизнес-програма за развитие на дружеството за периода на действие на договора му за управление;

6. да разработва и представя всякакъв вид информация и документация, свързани с дейността на дружеството по искане на кмета на Общината, упълномощени от него лица и общински съветници;

7. да създава условия за социално развитие на колектива в дружеството и за подобряване условията на труд;

8. да сключва договори за наем, за възлагане на проектиране и строителство, както и в други случаи, когато с решение на общинския съвет му е предоставеното това право;

9. да отговаря за прилагане и спазване изискванията, регламентирани със закона за финансово управление и контрол в публичния сектор.

10. да изработи политика за оповестяване на информацията при условията на чл.63, ал.1 от ППЗПП.

11. да оповестява тримесечните и годишни финансови отчети на предприятието при условията на чл.61 от ППЗПП.

6.Чл.12, ал.1 се допълва така:

„ създава нова буква „д“: назначаване и освобождаване на прокурист на дружеството и определяне на възнаграждението му“.

III. Възлага на управителя на дружеството да предприеме в законоустановения срок необходимите действия за вписване на промените в устава по партидата на дружеството съгласно настоящето решение в Търговския регистър и регистъра на юридическите лица с нестопанска цел към Агенция по вписванията.

IV. Допуска предварително изпълнение на настоящето решение на основание чл.60, ал.1 от АПК, с цел осигуряване на незабавна защита на интересите на дружеството и ефективно и пълноценно продължаване на досегашната му дейност, за да се осигури животът или здравето на гражданите, особено в условията на извънредна епидемична обстановка, чрез осигуряване на непрекъснатост в управлението и представителството на дружеството.

**ПЕТЪР КИРОВ**

*Кмет на община Елхово*